**Egyetemi Diákjóléti Bizottság (EDJB)**

* dönt a hallgatói juttatásokhoz nyújtott támogatások felosztásáról és a rendelkezésre álló keretről a Hallgatói Követelményrendszer szabályai szerint;
* elbírálja a fogyatékkal élő hallgatóknak segítségnyújtásra, mentességekre és kedvezményekre irányuló kérelmeit a Hallgatói Követelményrendszer szabályai szerint;
* gondoskodik az Egyetemen elérhető ösztöndíjak pályázatainak kiírásáról, bírálatáról, első fokon dönt a hallgatók által megpályázható ösztöndíjakról;
* javaslatot tesz a nem egyetemi ösztöndíjak és a nem hallgatói normatíva alapú ösztöndíjak vonatkozásában a döntéshozó részére, amennyiben erre a Hallgatói Juttatások és Térítések Szabályzat erre kifejezetten felhatalmazza;
* dönt a hallgatók részére nyújtandó állami támogatások odaítéléséről – pl. a tanulmányi ösztöndíj, intézményi, sport- és kulturális ösztöndíj, illetve a szociálisan rászoruló hallgatók számára adható támogatások;
* hallgatói kérelem alapján javaslatot tesz az önköltségi díj fizetésének részletfizetéséről vagy mérsékléséről;
* dönt azokban a kérdésekben, amelyet jogszabály, egyetemi szabályzat hatáskörébe utal.

**Az EDJB összetétele**

     a) mindenkori elnöke az Oktatási Igazgatóság igazgatója;  
     b) minden campus főigazgató által javasolt 2-2 fő (összesen 10 fő);  
     c) 5 fő az EHÖK által delegált hallgató;  
     d) 1 fő az EDÖK által delegált hallgató.

Az EDJB b) pontban rögzített tagjaira tett javaslatok alapján ezen tagokat a Szenátus választja meg. A Bizottság elnökét és tagjait – akár a tisztségüknél fogva, akár a Szenátus választása alapján szerezték mandátumukat – a rektor bízza meg.

Az EDJB a jogszabályok és az egyetemi szabályzatok figyelembevételével maga dönt működésének rendjéről.

EDJB elnöke: **Szalai Ferenc** oktatási igazgató

Központi elérhetősége: [edjb@uni-mate.hu](mailto:edjb@uni-mate.hu)​​​​​​​

**EDJB ügyrendje:**

